Public procurement notice: Prior Information Notice Without Call For Competition
Published: 2021-03-23
Buyer: Helsingin ja Uudenmaan sairaanhoitopiirin kuntayhtymä
Country: FI
Contract type: Supplies
CPV classification: 33100000

Technical requirements: Tämä ilmoitus ei ole hankintailmoitus tai tarjouspyyntö, vaan tietopyyntö markkinoilla toimiville toimittajille (jäljempänä tietopyyntö). Hankintayksikkö ei aloita tarjouskilpailua tietopyynnön julkaisulla, vaan mahdollinen hankintailmoitus ja tarjouspyyntö julkaistaan myöhemmin.
Tietopyyntö ei velvoita hankintayksikköä toteuttamaan varsinaista hankintaa. Tietopyyntöön vastaaminen ei ole edellytys myöhempään mahdollisesti järjestettävään tarjouskilpailuun osallistumiselle.
Toimittajille ei makseta korvausta tietopyyntöön vastaamisesta tai mahdolliseen markkinavuoropuheluun osallistumisesta.
Hankintayksikkö eli Helsingin ja Uudenmaan sairaanhoitopiirin kuntayhtymä (jäljempänä HUS) on valmistelemassa phacolaitteiden kilpailutusta. Phacolaitteiden lisäksi hankintaan sisältyy laitteiden kulutustarvikkeiden hankinta laitteen koko elinkaaren ajaksi sekä mahdollinen takuuajan jälkeinen huoltosopimus.
HUS:n vastuulla on Suomen suurin sairaanhoitopiiri. HUS tuottaa erikoissairaanhoidon palveluja jäsenkuntiensa 1,5 miljoonalle asukkaalle ja vastaa lisäksi eräistä erityistason palveluista koko Suomessa.
HUS Logistiikka toimii koko HUS:n yhteishankintayksikkönä ja huolehtii lisäksi HUS:n logistiikkapalveluista sekä lääkintäteknisistä palveluista. HUS Logistiikan asiakkaita ovat kaikki HUS:n sairaalat ja hoitoyksiköt. Lisäksi HUS Logistiikka tuottaa palveluja niille HUS:n jäsenkunnille ja HYKS-erityisvastuualueille, jotka ovat tehneet palvelusopimuksen HUS Logistiikan kanssa.
HUS toimii phacolaitteiden hankinnassa yhteishankintayksikkönä. Hankinnassa mukana olevat asiakkaat täsmentyvät ennen kilpailutuksen käynnistämistä.
HUS tulee kilpailuttamaan myöhemmin määriteltävällä hankintamenettelyllä (todennäköisesti avoimella menettelyllä) kaihileikkauksissa käytettävät phacolaitteet sekä niihin liittyvät kulutustarvikkeet. Hankittavien laitteiden lukumäärä täsmentyy hankinnan valmistelun edetessä.
Alustavan suunnitelman mukaan tarkoituksena on perustaa yhden (1) tai useamman toimittajan puitejärjestely siten, että puitesopimus tulisi voimaan kesäkuussa 2021. Ensimmäisen puitejärjestelyn perusteella hankittavan phacolaitteen tulee olla toimitettuna ja asennettuna viimeistään 31.8.2021 mennessä.
Kulutustarvikkeiden osalta laadittavan hankintasopimuksen tarkoituksena on, että laitteeseen liittyviä kulutustarvikkeita voidaan hankkia toistaiseksi voimassa olevan sopimuksen perusteella koko laitteen elinkaaren ajan. Lisäksi on mahdollista, että laitetoimittajan kanssa solmitaan takuuajan jälkeinen huoltosopimus.
1. Olisiko hankinta näkemyksenne mukaan tarkoituksenmukaista toteuttaa puitejärjestelynä? Mitä asioita puitejärjestelynä toteutettavassa hankinnassa tulisi erityisesti huomioida?
2. Mikä on roolinne phacolaitteiden toimittamisessa? Oletteko itse laitteen valmistaja vai jälleenmyyjä? Toimitteko itse laitteen jakelijana?
3. Ovatko laitteeseen liittyvät kulutustarvikkeenne yhteensopivia muiden phacolaitevalmistajien kanssa ts. voidaanko tarjoamianne kulutustarvikkeita käyttää toisen valmistajan laitteisiin?
7. Minkä tyyppisiin fakoemulsifikaatioihin laite soveltuu? Soveltuuko se sekä longitudinaaliseen että torsionaaliseen fakoemulsifikaatioon?
9. Mitä lisäominaisuuksia laitteesta löytyy (esim. äänivaroitus huuhtelunesteen loppumisen lähestyessä)?